รัฐบาลไทย-ข่าวทำเนียบรัฐบาล-วธ.เผย 34 โครงการสุดเจ๋ง ได้รับงบหนุนจากกองทุนส่งเสริมศิลปะร่วมสมัยรวมกว่า 4 ล้าน ส่งเสริมองค์ความรู้ศิลปวัฒนธรรมร่วมสมัย เพิ่มมูลค่างานสร้างสรรค์จากท้องถิ่นสู่นานาชาติ
วันพุธที่ 21 ธันวาคม 2565
วธ.เผย 34 โครงการสุดเจ๋ง ได้รับงบหนุนจากกองทุนส่งเสริมศิลปะร่วมสมัยรวมกว่า 4 ล้าน ส่งเสริมองค์ความรู้ศิลปวัฒนธรรมร่วมสมัย เพิ่มมูลค่างานสร้างสรรค์จากท้องถิ่นสู่นานาชาติ
วธ.เผย 34 โครงการสุดเจ๋ง ได้รับงบหนุนจากกองทุนส่งเสริมศิลปะร่วมสมัยรวมกว่า 4 ล้าน ส่งเสริมองค์ความรู้ศิลปวัฒนธรรมร่วมสมัย เพิ่มมูลค่างานสร้างสรรค์จากท้องถิ่นสู่นานาชาติ
วธ.เผย 34 โครงการสุดเจ๋ง ได้รับงบหนุนจากกองทุนส่งเสริมศิลปะร่วมสมัยรวมกว่า 4 ล้าน ส่งเสริมองค์ความรู้ศิลปวัฒนธรรมร่วมสมัย เพิ่มมูลค่างานสร้างสรรค์จากท้องถิ่นสู่นานาชาติ
วันที่ 21 ธันวาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานงานแถลงข่าวภายใต้โครงการส่งเสริมและพัฒนาเครือข่ายเพื่อสนับสนุนการสร้างสรรค์งานศิลปวัฒนธรรมร่วมสมัยกองทุนส่งเสริมศิลปะร่วมสมัย ประจําปี 2566 โดยมีนางยุพา ทวีวัฒนะกิจบวร ปลัดกระทรวงวัฒนธรรม นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย ผู้บริหาร ข้าราชการ ศิลปินและสื่อมวลชนเข้าร่วม
นายอิทธิพล กล่าวว่า “รัฐบาล โดยกระทรวงวัฒนธรรม (วธ.) มีนโยบายขับเคลื่อนSoft Powerความเป็นไทยให้เป็นที่รู้จักระดับนานาชาติ มุ่งส่งเสริมวัฒนธรรม 5Fอาหารไทย (Food)ผ้าไทยและการออกแบบแฟชั่นไทย (Fashion)ภาพยนตร์และวีดิทัศน์ (Film)มวยไทย (Fighting)และเทศกาลประเพณี (Festival)ให้ครอบคลุมในทุกมิติทั้งในด้านศิลปวัฒนธรรม สังคมและเศรษฐกิจเชิงสร้างสรรค์ สํานักงานศิลปวัฒนธรรมร่วมสมัย (สศร.) มีนโยบายสร้างเสริมภูมิปัญญาทางศิลปะร่วมสมัย และเพิ่มพูนคุณค่าให้แก่สังคมในระดับท้องถิ่นสู่ระดับนานาชาติ ซึ่งจากการจัดตั้ง “กองทุนส่งเสริมศิลปะร่วมสมัย” ขึ้นตามพระราชบัญญัติส่งเสริมศิลปะร่วมสมัย พ.ศ. 2551 โดยภาพรวมนับตั้งแต่ปี พ.ศ. 2561 – 2565 ได้ให้การส่งเสริมโครงการด้านศิลปวัฒนธรรมร่วมสมัย 9 สาขาทั้งสิ้น 128 โครงการ รวมกว่า 39 ล้านบาท”
รัฐมนตรีว่าการกระทรวงวัฒนธรรม กล่าวอีกว่า “สําหรับในปี 2566 สศร. มีผู้สนใจยื่นขอรับทุน 257 โครงการ ซึ่งคณะกรรมการกองทุนฯ ได้พิจารณาคัดเลือกตามแนวทางเน้นงานวิจัยและพัฒนาองค์ความรู้ เพิ่มคุณค่าและมูลค่าทางเศรษฐกิจ สร้างเครือข่าย และเผยแพร่ศิลปวัฒนธรรมร่วมสมัยไทยสู่ระดับนานาชาติ ผลปรากฎว่ามีผู้ได้รับทุน 34 โครงการ รวมเป็นเงิน 4,100,000 บาท อาทิ ประติมากรรมชุมชนจากเหล็กใต้น้ํา : ประวัติศาสตร์เมือง ระบบนิเวศน์แม่น้ํา และแม่เหล็ก ของนางสาวธารินี รัตนเสถียร,ค่ายพัฒนาศักยภาพทางศิลปะเยาวชนผู้มีความสามารถ พิเศษด้านทัศนศิลป์ ของนายสังคม ทองมี,สัปดาห์ศิลปะแห่งเมืองหัวหิน ประจําปี 2566 ของบ้านศิลปินหัวหิน,เทศกาลน่าน ของมูลนิธิน่าน ศึกษา,ศิลปะสัญจร เพื่อการให้และมีส่วนร่วมเชิงวัฒนธรรม ของกลุ่มจิตรกรไทยและนีโอล้านนา การแสดงฟ้อนล้านนาร่วมสมัย เพื่อจัดแสดงในMOVE2023-International World Dance Day UNESCO Online Festivalประเทศมาเลเซีย ของนายรณรงค์ คําผา เป็นต้น และขอเชิญชวนทุกท่านร่วมเป็นส่วนหนึ่งในการสนับสนุนการสร้างสรรค์งานศิลปะร่วมสมัย ผ่านกองทุนส่งเสริมศิลปะร่วมสมัย โดยสามารถบริจาคด้วยตนเอง โดนผ่านธนาคาร ธนาคารกรุงไทย'กองทุนส่งเสริมศิลปะร่วมสมัย'เลขที่บัญชี 178-6-00685-5 หรือ เช็คสั่งจ่ายในนามกองทุนส่งเสริมศิลปะร่วมสมัย ซึ่งสามารถลดหย่อนภาษีได้ 2 เท่า สอบถามข้อมูลเพิ่มเติมทางเพจ กองทุนส่งเสริมศิลปะร่วมสมัย และที่เบอร์โทรศัพท์ 02-2093754
ทั้งนี้ นอกจากนี้ สศร. ได้เปิดโอกาสให้ศิลปิน ศิลปาธร ตลอดจนผู้ประกอบอาชีพศิลปะ สมัครขอรับการสนับสนุนได้จากโครงการเงินอุดหนุนเพื่อการพัฒนาและส่งเสริมศิลปะร่วมสมัย ประจําปีงบประมาณ พ.ศ. 2566 อีกด้วย ผู้สนใจสามารถอ่านรายละเอียดเพิ่มเติมได้ที่www.ocac.go.thหรือลิงก์https://bit.ly/3XxKmxI